**การจัดการแข่งขันทักษะกีฬาบาสเกตบอล 3x3 ชิงแชมป์ระดับอุดมศึกษา**

**สาขาวิชาวิทยาศาสตร์การกีฬา คณะวิทยาศาสตร์ มหาวิทยาลัยราชภัฏบุรีรัมย์**

**หมวดที่ 1 คุณสมบัติผู้เข้าแข่งขัน**

* 1. นักกีฬาที่ส่งเข้าร่วมการแข่งขัน เป็นนักศึกษาระดับปริญญาตรี สถานะกำลังศึกษาอยู่

**หมวดที่ 2 ระเบียบการแข่งขัน**

เพื่อให้การแข่งขันบาสเกตบอลของสมาคมกีฬาบาสเกตบอลแห่งประเทศไทย ดำเนินไปด้วยความ เรียบร้อยตามวัตถุประสงค์ จึงออกระเบียบการแข่งขันไว้ดังต่อไปนี้

ข้อ 1 ระเบียบนี้เรียกว่า “**ระเบียบการแข่งขันทักษะกีฬาบาสเกตบอล 3x3 ชิงแชมป์ระดับอุดมศึกษามหาวิทยาลัยราชภัฏบุรีรัมย์**

ข้อ 2 ให้ยกเลิกระเบียบการแข่งขันและระเบียบอื่นใด ที่ขัดแย้งกับระเบียบนี้

ข้อ 3 ระเบียบนี้ให้บังคับใช้ตั้งแต่วันประกาศเป็นต้นไป

ข้อ 4 ทีมที่มีสิทธิ์เข้าแข่งขัน **จะต้องเป็นนักศึกษาระดับปริญญาตรี สถานะกำลังศึกษาอยู่ทีมและ มาจากสถาบันเดียวกัน อย่างน้อย 3 คน มี USER FIBA บัตรประจำตัวนักศึกษา**

ข้อ 5 การสมัครเข้าร่วมการแข่งขัน และกำหนดการแข่งขัน

ข้อ 5.1 ส่งใบสมัครตามที่คณะกรรมการจัดการแข่งขันกำหนด

ข้อ 5.2 ส่งรายชื่อนักกีฬาได้ทีมละ 4 คน

ข้อ 5.3 เอกสารการสมัครประกอบด้วย สำเนาบัตรประจำตัวนักศึกษา สำเนาบัตรประจำตัว

ประชาชน และสำเนาใบลงทะเบียนเรียน ภาคการศึกษา 2/2566

ข้อ 5.4 จับสลากแบ่งสาย (ตามสถานที่จัดการแข่งขันโดยจะแจ้งให้ทราบในโอกาสต่อไป)

**หมวดที่ 3 วิธีการจัดการแข่งขัน และกติกาการแข่งขัน**

3.1 การจัดการแข่งขันจำนวนทีมที่เข้าร่วมการแข่งขันประเภทละ 16 ทีม

- การจัดการแข่งขันรอบแรก จัดการแข่งขันแบบพบกันหมด นำทีมอันดับที่ 1 และ 2 ของแต่ละสายเข้ารอบรองชนะเลิศ

- การจัดการแข่งขันรอบรองชนะเลิศ นำทีมชนะเข้ารอบชิงชนะเลิศ ดังนี้

คู่ที่ 1 ที่ 1 สาย A พบ ที่ 2 สาย B คู่ที่ 2 ที่ 1 สาย B พบ ที่ 2 สาย A

- รอบชิงชนะเลิศ และรอบชิงอันดับที่ 3 กำหนดดังนี้ ทีมชนะในรอบรองชนะเลิศชิงอันดับ

ที่ 1 ทีมแพ้ในรอบรองชนะเลิศชิงอันดับที่ 3

3.2 ใช้กติกาบาสเกตบอล 3x3 ของสหพันธ์บาสเกตบอลนานาชาติ (FIBA) ที่มีผลบังคับใช้ ณ ปัจจุบัน

**หมวดที่ 4 ระเบียบทั่วไป**

4.1 ทีมที่เข้าร่วมการแข่งขันให้มารายงานตัวในระบบ FIBA ณ จุดลงทะเบียนก่อนเวลา 08.00 น.

4.2 เมื่อถึงเวลาการแข่งขันตามโปรแกรม ทีมแข่งขันต้องมีนักกีฬาอย่างน้อย 3 คนลงสนาม และ พร้อมที่จะแข่งขัน หากมีนักกีฬาไม่ครบตามกำหนดจะรอ 3 นาที และหากยังมาไม่ครบให้ปรับทีมนั้นแพ้ การแข่งขันแบบไม่มีคะแนน (Forfeit)

4.3 การตัดสินของกรรมการผู้ตัดสินให้ถือเป็นที่สิ้นสุด

4.4 ฝ่ายจัดการแข่งขันรับผิดชอบการปฐมพยาบาลเบื้องต้นกรณีอุบัติเหตุในสนามแข่งขัน

**หมวดที่ 4** **กำหนดการรับสมัคร และวันประกวด**

1. รับสมัครตั้งแต่วันนี้ จนถึงวันศุกร์ที่ 10 กุมภาพันธ์ 2567

2. จับฉลากแบ่งสายการแข่งขัน **วันที่ 12 กุมภาพันธ์ 2567 เวลา 13.00น. เป็นต้นไป พร้อม Live สด**

2. จัดการแข่งขัน **วันพฤหัสบดีที่ 15 กุมภาพันธ์ 2567**

3. นับเวลาจากการส่งชื่อทีมเข้าร่วมการแข่งขันทางเพจ **Facebook : สาขาวิชาวิทยาศาสตร์ การกีฬา มรภ.บุรีรัมย์**

4. หลักฐานการสมัครต้องครบ

**หมวดที่ 5 เงินรางวัล**

รางวัลที่ 1 5,000 บาท พร้อมโล่พระราชทานจากสมเด็จพระกนิษฐาธิราช

เจ้ากรมสมเด็จพระเทพรัตนราชสุดาฯ สยามบรม

ราชกุมารี

รางวัลที่ 2 3,000 บาท พร้อมเกียรติบัตร  
รางวัลที่ 3 1,000 บาท พร้อมเกียรติบัตร

**คณะกรรมการตัดสิน**

**1. นายสายัณห์ ผากาเกตุ หัวหน้าผู้ตัดสินกีฬาบาสเกตบอล 3x3**

**2. นายจิรพัฒน์ โอภาสพานิชยกุล ผู้ตัดสินกีฬาบาสเกตบอล 3x3**

**3. นายสุกฤษฏิ์ สิงห์พริ้ง ผู้ตัดสินกีฬาบาสเกตบอล 3x3**

**4. นายอลงกรณ์ ผลดี ผู้ตัดสินกีฬาบาสเกตบอล 3x3**

**5. นายสราวุธ ทัศนาวิวัฒน์ ผู้ตัดสินกีฬาบาสเกตบอล 3x3**

**6. นายธเนศ วิเชียรเทียบ ผู้ตัดสินกีฬาบาสเกตบอล 3x3**

**7. นายพร้อมพันธ์ มุ่งพันธ์กลาง ผู้ตัดสินกีฬาบาสเกตบอล 3x3**

**8. นายนำเกียรติ สมสอาด ผู้ตัดสินกีฬาบาสเกตบอล 3x3**

**\*สมัคร และรับทราบรายละเอียดเพิ่มเติม :**

อาจารย์วิศรุต ศรีแก้ว โทรศัพท์ : 088-582-5952

อาจารย์วรีรัตน์ ก่อกิตติพงศ์ โทรศัพท์ : 093-324-8069

อาจารย์ปิยะวัฒน์ ลือโสภา โทรศัพท์ : 087-146-4593

**กติกาการแข่งขัน**

**บาสเกตบอล 3x3 ชิงแชมป์ระดับอุดมศึกษา**

1. แต่ละทีมสามารถมีผู้เล่นทีมละ 4 คน (ผู้เล่นตัวจริงที่ลงสนาม 3 คนและผู้เล่นสำรอง 1 คน)

2. **การทำคะแนน**

- การชู้ตทำคะแนนในเขตเส้นโค้ง นับ 1 คะแนน

- การชู้ตทำคะแนนนอกเขตเส้นโค้ง นับ 2 คะแนน

- การชู้ตโทษ นับ 1 คะแนน

3. **เวลาการเล่น**

- การแข่งขันแบ่งเป็นรอบละ 10 นาที หยุดเวลาเมื่อบอลตาย หรือมีการชู้ตโทษ เริ่มเวลาอีกครั้งเมื่อเริ่มการเล่นใหม่ (เวลาเริ่มเมื่อลูกถูกส่งให้ผู้เล่นฝ่ายรุก)

- การฟาล์วแบบไม่มีการชู้ตโทษจะไม่มีการหยุดเวลา (จะหยุดเวลาก็ต่อเมื่อกรรมการผู้ตัดสินเป็นผู้สั่ง)

- หากทีมใดทำคะแนนได้ 21 คะแนนก่อนหมดเวลาการแข่งขันปกติ ถือเป็นทีมชนะ กติกานี้เฉพาะการแข่งขันปกติ (ไม่ใช่การแข่งขันในเวลาพิเศษ)

- หากเสมอกันในเวลาปกติ จะเล่นช่วงต่อเวลาพิเศษทีมใดทำคะแนนได้ 2 คะแนนก่อน เป็นทีมชนะ

- หากทีมไม่มาทำการแข่งขันในเวลาที่กำหนด หรือ ผู้เล่นไม่ครบ 3 คน ให้ปรับเป็นแพ้ ในกรณีถูกปรับแพ้คะแนนจะให้เป็น 1-0

- หากออกจากสนามก่อนหมดเวลาหรือถูกปรับเป็นแพ้ ทีมชนะสามารถได้ 21 คะแนนในการแข่งขัน และทีมที่ถูกปรับแพ้จะได้ 0 คะแนน

- หากทำการแข่งขันไปแล้วมีผู้เล่นบาดเจ็บจนเหลือ 2 คนจะยังสามารถแข่งขันต่อจนจบเกมส์ได้

4. **การฟาล์ว และโยนโทษ**

- ทีมจะได้โยนโทษทุกครั้ง เมื่อมีการทำฟาล์วรวม 7 ครั้งไปแล้ว ผู้เล่นจะไม่นับการทำฟาล์วบุคคล

- การทำฟาล์วขณะชู้ตทำคะแนนในเขตเส้นโค้งได้โยนโทษ 1 ครั้ง หากทำฟาล์วขณะชู้ตทำคะแนนนอกเขตเส้นโค้งได้โยนโทษ 2 ครั้ง

- ทำฟาล์วขณะชู้ตและลูกลงห่วง ได้คะแนน และให้โยนโทษ 1 ครั้ง

- ฟาล์วทีมครั้งที่ 7, 8 และ 9 ให้โยนโทษ 2 ครั้ง ฟาล์วครั้งที่ 10 และต่อๆไป ให้โยนโทษ 2 ครั้งและได้เล่นลูก ทั้งนี้ให้รวมถึงการฟาล์วขณะที่จะชู้ตทำคะแนน และตามกติกาที่กล่าวไว้ข้างต้น

- การฟาล์วเทคนิคทุกครั้งได้โยนโทษ 1 ครั้ง และได้เล่นลูก ในขณะที่การทำฟาล์ว unsportsmanlike ให้โยนโทษ 2 ครั้งและได้เล่นลูก เริ่มเล่นอีกครั้งในเขตสนามด้านบน

- การโค้ชจากข้างสนามและนักกีฬามีการตอบรับในสนามทุกกรณีจะถือว่าเป็นการฟาล์วเทคนิคทั้งหมด

- หากมีการนอกเกมส์ทำร้ายร่างกายกันจะถือเป็น unsportsmanlike ถือเป็นการฟาล์วเทคนิคเช่นกัน

5. **การเปลี่ยนตัวผู้เล่นสำรอง**

- การเปลี่ยนตัวสำรอง สามารถเปลี่ยนได้เมื่อบอลตาย ก่อนที่ เช็คบอล หรือโยนโทษ ผู้เล่นสำรองสามารถลงสนามได้ เมื่อผู้เล่นที่เปลี่ยนออกก้าวออกนอกสนามแล้ว หรือได้รับสัญญาณการเปลี่ยนตัวที่ผู้ตัดสินแจ้งให้กับเจ้าหน้าที่เทคนิค

6. **การจัมป์บอล** ฝ่ายรับจะเป็นฝ่ายที่ได้ครอบครองบอลทันที

7. **การขอเวลานอก**

- แต่ละทีมสามารถขอเวลานอกได้ทีมละ 1 ครั้ง ผู้เล่นใดก็ได้ สามารถขอเวลานอกเมื่อบอลตาย

การขอเวลากำหนดให้ 30 วินาที

8. **การประท้วง** ให้มีคณะกรรมการพิจารณาการประท้วง คือ

- ประธานผู้จัดการแข่งขันเป็นประธาน

- คณะกรรมการผู้ตัดสินเป็นรองประธาน

- ตัวแทนทีมทุกทีมยกเว้นคู่กรณีเป็นกรรมการ

การยื่นประท้วงให้ผู้ยื่นประท้วงปฏิบัติดังนี้

- การยื่นประท้วงทางคุณสมบัติของนักกีฬาให้ผู้จัดการทีมยื่นคำประท้วงเป็นลายลักษณ์อักษรต่อประธานผู้จัดการแข่งขันพิจารณาการประท้วงฯ พร้อมหลักฐานก่อนการแข่งขัน 30 นาที

- การยื่นประท้วงทางเทคนิคกีฬาในเวลาการแข่งขัน ให้ผู้จัดการทีมยื่นคำประท้วงมีหลักฐานเป็นลายลักษณ์อักษร ต่อคณะกรรมการผู้ตัดสินพิจารณา

การตัดสินของกรรมการผู้ตัดสินในการแข่งขันฯ ถือเป็นที่สิ้นสุด

9. **ใช้ลูกบาสเกตบอล** ขนาดเบอร์ 6 / น้ำหนักเท่าลูกเบอร์ 7

**หมายเหตุ** หากมีการทะเลาะวิวาท ทีมที่เป็นฝ่ายเริ่มกระทำก่อนจะเป็นฝ่ายโดนลงโทษ (ฝ่ายถูกกระทำไม่

ตอบโต้) คือการปรับให้แพ้ในแมทนั้นทันที (นับแต้มทีมผู้แพ้เท่าที่ได้ ส่วนผู้ชนะจะได้ 21 คะแนน)

นอกเหนือจากนี้ให้ขึ้นอยู่กับวิจารณญาณของคณะผู้จัดการแข่งขันในการกำหนด และคำตัดสิน

ของคณะผู้จัดการแข่งขันถือเป็นเด็ดขาด

**กำหนดการ การจัดการแข่งขันทักษะกีฬาบาสเกตบอล 3x3 ชิงแชมป์ระดับอุดมศึกษา**

**สาขาวิชาวิทยาศาสตร์การกีฬา คณะวิทยาศาสตร์ มหาวิทยาลัยราชภัฏบุรีรัมย์**

**วันพฤหัสบดีที่ 15 กุมภาพันธ์ 2567**

**ณ สนามกีฬาบาสเกตบอล อาคารอเนกคุณาคาร (ราชภัฏคอมเพลค) อาคาร 23 ชั้น 3 มหาวิทยาลัยราชภัฏบุรีรัมย์**

|  |  |
| --- | --- |
| **เวลา** | **กิจกรรม** |
| 08.00-08.45 น. | ลงทะเบียน |
| 08.45-09.00 น. | พิธีเปิด โดย อธิการบดีมหาวิทยาลัยราชภัฏบุรีรัมย์ |
| 09.00-12.00 น. | การจัดการแข่งขันทักษะกีฬาบาสเกตบอล 3x3   * รอบแรก ประเภททีมชาย และประเภททีมหญิง |
| 12.00-13.00 น. | พักรับประทานอาหารกลางวัน |
| 13.00-15.00 น. | การจัดการแข่งขันทักษะกีฬาบาสเกตบอล 3x3   * รอบรองชนะเลิศ ประเภททีมชาย และประเภททีมหญิง * รอบชิงชนะเลิศ ประเภททีมชาย และประเภททีมหญิง |
| 15.00-16.00 น. | ประกาศผลการตัดสินและมอบรางวัล |